**Kampanja POZOR(!)NI ZA OKOLJE** 

V šolskem letu 2014/15 se je TŠC Maribor priključil kampanji POZOR(!)NI ZA OKOLJE, katere pobudnik je družba Goodyear Dunlop Sava Tires. Cilj kampanje, ki poteka že 5. leto, je osveščanje širše javnosti o pravilnem ravnanju z okoljem in spodbujanje k razmisleku, kaj lahko v tem oziru stori vsak posameznik.

Letošnja tema kampanje je **zmanjševanje ogljičnega odtisa.**

Postavljeni smo pred izziv, kako z enostavnimi koraki zmanjšati svoj ogljični odtis. Tekmovanje med sodelujočimi šolami je razdeljeno na več delov. V vseh je cilj enak – opozarjati, osveščati in vplivati na čim manjši ogljični odtis. **Šole tekmujejo:**

* v izvajanju **EKO načrta**

 (EKO načrt je dokument, v katerem šole same določimo, kako bomo z osveščanjem dijakov in predstavnikov šolske skupnosti ter z izvajanjem različnih ukrepov znižale ogljični odtis na šoli).

* organizaciji **EKO dneva**

 (EKO dan Pozor(!)ni za okolje je dan, v okviru katerega na šolah organiziramo aktivnosti, ki so namenjene osveščanju dijakov, zaposlenih, lokalne skupnosti in širše javnosti o zmanjševanju ogljičnega odtisa).

EKOdan bomo izvedli 8. 4. 2015.

Več o kampanji zveš na www.**pozornizaokolje**.si/

